Datterselskapet Saint-Gobain CM er verdensomspennende og har bedrifter i mer enn 50 land. I Norge eier og driver Saint-Gobain CM det tidligere Arendal Smelteverk på Eydehavn som i dag raffinerer silisiumkarbid som produseres på et smelteverk i Lillesand, i Brasil og Kina. Saint-Gobain har også en glassfabrikk i Saudasjøen som skjærer til vindusruter for bygninger og kjøretøy samt laminerer skuddsikre glass. Bedriften produserer, behandler og distribuerer flere typer produkter: Glass, rør, isolasjon og diverse keramiske materialer som f.eks. silisiumkarbid.